**13 ФЕВРУАРИ 2025 г.**

**Наказателно дело от общ характер №238/2024 година – 10:00 часа**

На 13.02.2025 година, състав на Плевенски окръжен съд разгледа наказателно дело №238/2024 година, образувано срещу М.П.М., роден 1992 година, обвинен в това, че на 23.08.2023 година, в град Плевен, държал с цел разпространение високорискови наркотични вещества - марихуана, в дома си в квартал „Сторгозия“.

Обвиняемият е осъждан многократно за престъпления с предмет наркотични вещества.

В проведеното днес съдебно заседание е приключило съдебното следствие и е постановена присъда, с която подсъдимият е признат за виновен и му е наложено наказание лишаване от свобода в размер на шест години и глоба двадесет хиляди лева.

Присъдата не е влязла в сила. Актът може да се обжалва пред Апелативен съд – Велико Търново, в петнадесетдневен срок, считано от днес.

Съдът определи до влизане на присъдата в сила, мярката за неотклонение на подсъдимия да остане „Задържане под стража“.

**Връзки с обществеността 13 февруари 2025 г.**

**e-mail:** **os\_press@abv.bg**